FK Borac Banja Luka
Fudbalski klub Borac Banja Luka je nogometni klub iz Banje Luke, Bosna i Hercegovina. Takmiči se u Premijer ligi Bosne i Hercegovine, i aktuelni je šampion. Osnovan je 1926. godine, a obnovljen 22. juna 1945. godine, nakon četverogodisnje pauze (1941–1945) zbog Drugog svjetskog rata. Najveći uspjesi kluba su osvajanje kupa Jugoslavije 1988. godine, osvajanje Mitropa kupa 1992. godine, osvajanje kupa Bosne i Hercegovine 2010. godine, te osvajanje Premijer lige Bosne i Hercegovine. Tradicionalne boje kluba su crvena i plava. Domaće utakmice igra na Gradskom stadionu u Banjoj Luci, a navijačka grupa koja prati ovaj klub nosi naziv Lešinari.